Στο σχεδιασμό της Δράσης «Σχολική διαμεσολάβηση»,  οι στόχοι που τίθενται και οι ενέργειες που έχουν καθοριστεί να υλοποιηθούν, κατά το σχολικό έτος 2023-24, παρουσιάζονται με σαφήνεια.

       Στο σχέδιό σας αναδεικνύετε τη σχολική διαμεσολάβηση ως μια εναλλακτική πρακτική ειρηνικής επίλυσης των διαφορών και των συγκρούσεων μεταξύ των μαθητών στο σχολείο η εντάσσεται στο πλαίσιο της "επανορθωτικής δικαιοσύνης".

     Πρόκειται για καινοτόμο και αποτελεσματικό πρόγραμμα που εφαρμόζεται για να επιλύονται οι συγκρούσεις και οι διαφορές ειρηνικά, με διάλογο, ενσυναίσθηση και ενεργητική ακρόαση.

       Οι εμπλεκόμενοι εκπαιδευτικοί και μαθητές, καλούνται να αναπτύξουν δεξιότητες της κριτικής και δημιουργικής σκέψης, υπευθυνότητα,  δεξιότητες επίλυσης προβλημάτων, ανάληψη πρωτοβουλιών, συνεργατικότητα, ενώ το Σχέδιο αποβλέπει στην ενδυνάμωση της αυτοεκτίμησης των μαθητών.

         Ο τρόπος σχεδιασμού και υλοποίησης της Δράσης και το χρονοδιάγραμμα διακρίνονται από  μεθοδικότητα.

         Τα «κριτήρια επιτυχίας της Δράσης» σας θα τα χαρακτηρίζαμε σημαντικά τεκμήρια.

         Οι διαδικασίες αξιολόγησης της Δράσης, προσδίδουν στη  Δράση την απαιτούμενη ερευνητική διάσταση.  Τα  ερωτηματολόγια συνιστούν κατάλληλα «εργαλεία» για την επίτευξη των μαθησιακών στόχων, την ψυχοκοινωνική ενδυνάμωση και την ανίχνευση, ίσως, και των πιθανών ελλείψεων ή τροποποιήσεων. Το ερωτηματολόγιο  σε συνδυασμό με το ημερολόγιο των μαθητών και τη συνέντευξη, εμπλέκει μαθητές και εκπαιδευτικούς σε βιωματικό τρόπο συλλογής δεδομένων, ενώ παράλληλα αποτελεί «έρευνα πεδίου».

       Συνολικά το Σχέδιο Δράσης αποτιμάται ως πολύ καλό.

                  Καλή δύναμη!

                 Καλή επιτυχία!

ΥΛΟΠΟΙΗΣΗ ΣΧΕΔΙΟΥ ΔΡΑΣΗΣ

**Νοέμβριος 2023**

* Υλοποίηση επιτραπέζιου παιχνιδιού “brainstorming team building” στα τμήματα της Α΄ και Β΄Λυκείου (ΠΡΟΟΔΟΣ)

8/11/23

* Συμμετοχή μαθητών/μαθητριών του σχολείου σε εκδήλωση για τους Ευεργέτες στα Γ.Α.Κ.(ΕΙΜΑΣΤΕ ΣΤΟ ΕΜΕΙΣ!)

**Δεκέμβριος 2023**

* Συμμετοχή μαθητών/μαθητριών του σχολείου στις εργασίες κτιριακής αναβάθμισής του: βάψιμο, διακόσμηση, γκράφιτι (ΕΦΑΡΜΟΓΗ)

7/12/23

* Επίσκεψη μαθητών/μαθητριών του σχολείου στον Ιερό Ναό Αγίου Νικολάου Αγοράς Ιωαννίνων (ΟΡΙΟΘΕΤΗΣΗ)

18/12/23

* Παρακολούθηση από μαθητές/μαθήτριες του σχολείου της θεατρικής παράστασης "Οι Ηλίθιοι" του Neil Simon στο θέατρο "Κύκλος" (ΑΠΟΔΟΧΗ)

20/12/23

* Επίσκεψη μαθητών/μαθητριών του σχολείου σε δομή ψυχικής υγείας: δράση με χειροποίητα δώρα και σχολική χορωδία εποχιακών τραγουδιών ενόψει Χριστουγέννων (ΑΛΛΗΛΕΓΓΥΗ)
* Παρακολούθηση πανελλαδικής διαδικτυακής εσπερίδας για τον κώδικα συμπερίληψης από διδάσκοντες του σχολείου <https://sym86plir.sites.sch.gr/kwdikas-symperilhpshs/> (ΑΠΟΔΟΧΗ)

21/12/23

* Συμμετοχή μαθητών/μαθητριών του σχολείου σε δημιουργία και έκθεση μπαζάρ σε συνεργασία με το σύλλογο γονέων και κηδεμόνων ενόψει Χριστουγέννων (ΕΦΑΡΜΟΓΗ)

**Ιανουάριος 2024**

* Υλοποίηση “ψηφιακών σταυρόλεξων προσωπικότητας” μέσω <https://crosswordlabs.com/>

στα τμήματα της Α΄ και Β΄ Λυκείου (ΠΡΟΟΔΟΣ)

26/1/24

* Προβολή της ταινίας Summerhill (TV movie 2008) σε μαθητές/μαθήτριες του σχολείου που έμειναν στον χώρο του σχολείου σε ημέρα εκδρομής. Η ταινία είναι μεγάλης διάρκειας, είναι ευχάριστη, ενώ παράλληλα προάγει την ιδέα ενός σχολείου δημοκρατίας, ισότητας, ειλικρίνειας, αλληλεγγύης και δικαιοσύνης! (ΕΙΜΑΣΤΕ ΣΤΟ ΕΜΕΙΣ!)

30/1/24

* Εορτή Τριών Ιεραρχών και ακολούθως επίσκεψη και ξενάγηση μαθητών/μαθητριών του σχολείου στη Συναγωγή Ιωαννίνων (ΟΡΙΟΘΕΤΗΣΗ-ΑΠΟΔΟΧΗ)

**Φεβρουάριος 2024**

* Αξιοποίηση της σχολικής βιβλιοθήκης για τις επισκέψεις, εκδρομές και δράσεις όλων των αξόνων (ΠΡΟΟΔΟΣ)
* Κατάκτηση κυπέλλου ποδοσφαίρου κοριτσιών & κυπέλλου χειροσφαίρισης αγοριών και σύντομος εορτασμός στο φουαγιέ του σχολείου (ΕΙΜΑΣΤΕ ΣΤΟ ΕΜΕΙΣ!)

14/2/24

* Επίσκεψη μαθητών/μαθητριών του σχολείου στην Ιερά Μητρόπολη Ιωαννίνων (ΟΡΙΟΘΕΤΗΣΗ)

18/2/24-25/2/24

* Ανταλλαγή μαθητών/μαθητριών και αδελφοποίηση με σχολείο της Κολωνίας (ΠΡΟΟΔΟΣ)

29/2/24

* Απότιση φόρου τιμής στα θύματα των Τεμπών από μαθητές/μαθήτριες του σχολείου: κατασκευή πανό, σύνθεση ποιημάτων-κειμένων και συνέντευξη τύπου (ΑΛΛΗΛΕΓΓΥΗ)

**Μάρτιος 2024**

5/3/24

* Επίσκεψη μαθητών/μαθητριών του σχολείου στο Πανεπιστήμιο Ιωαννίνων (ΠΡΟΟΔΟΣ)

6/3/24

* Συμμετοχή μαθητών/μαθητριών του σχολείου σε ομαδική εκδήλωση σχολείων κατά της βίας σε πεζόδρομο της πόλης των Ιωαννίνων (ΕΠΙΛΥΣΗ ΣΥΓΚΡΟΥΣΕΩΝ)

7/3/24

* Εορτασμός Τσικνοπέμπτης στον αύλειο χώρο του σχολείου (ΕΙΜΑΣΤΕ ΣΤΟ ΕΜΕΙΣ!)

22/3/24 (& 10/4/24 σε συνέχεια...)

* Εκδηλώσεις με ομιλήτρια/συντονίστρια την ψυχολόγο του σχολείου, η οποία υπηρέτησε κατά τη διάρκεια του σχολικού έτους με διακριτικότητα την ψυχολογική υποστήριξη συγκεκριμένων μαθητών/μαθητριών κατόπιν δικής τους αίτησης (ΕΠΙΛΥΣΗ ΣΥΓΚΡΟΥΣΕΩΝ)

**Απρίλιος 2024**

11/4/24

* Συμμετοχή μαθητών/μαθητριών του σχολείου σε πανελλήνια έρευνα ψυχοκοινωνικής υγείας εφήβων (τμήμα ESPAD) με συναίνεση κηδεμόνων (ΠΡΟΟΔΟΣ)

12/4/24

* Επίσκεψη μαθητών/μαθητριών στα Μοναστήρια της Νήσου Ιωαννίνων (ΕΦΑΡΜΟΓΗ)

**Αποτελέσματα Δράσης**

Όλες οι υλοποιημένες δράσεις προήγαγαν τις αρμονικές σχέσεις μεταξύ μαθητών/μαθητριών.

Έγινε επιτυχής εντοπισμός συγκρουσιακών καταστάσεων και αιτιών τους και έλαβαν χώρα παιδαγωγικές παρεμβάσεις όπου κρίθηκε αναγκαίο. Οι δράσεις οδήγησαν στην εκπλήρωση των αρχικών κριτηρίων επιτυχίας σε άριστο βαθμό.

**Βαθμός επίτευξης**

Τέσσερα=4=ΠΛΗΡΩΣ

**Εκτίμηση λόγων που σχετίζονται με τον βαθμό επίτευξης**

Ο προγραμματισμός, η εγρήγορση, η συζήτηση, η συνεργασία εκπαιδευτικών, γονέων και μαθητών/μαθητριών για τις ανάγκες  που προέκυψαν κατά τη διάρκεια της σχολικής χρονιάς βοήθησαν στην πραγματοποίηση και ακόμη και στη διεύρυνση του αρχικού σχεδιασμού. Η Διεύθυνση του σχολείου και η Σύμβουλος Εκπαίδευσης είχαν πάντοτε υποστηρικτικό χαρακτήρα.

**Παράμετροι που διευκόλυναν την επίτευξη των στόχων**

Η συνεργασία των εκπαιδευτικών, του συλλόγου γονέων και κηδεμόνων, η υποστηρικτική στάση της Διεύθυνσης του σχολείου και της Συμβούλου Εκπαίδευσης, καθώς και η μελέτη και αξιοποίηση σχετικής βιβλιογραφίας βοήθησαν την επίτευξη των στόχων.

**Δυσκολίες που παρουσιάστηκαν**

Η διαχείριση ευαίσθητων προσωπικών δεδομένων, ο φόρτος εργασίας, η πληθώρα αρμοδιοτήτων των εκπαιδευτικών,  ο ιδιαίτερα αγχωτικός εξετασιοκεντρικός χαρακτήρας του λυκείου εις βάρος του παιδαγωγικού ρόλου του σχολείου, η αύξηση της ύλης, οι μορφωτικές και ψυχοκοινωνικές ιδιαιτερότητες μαθητών/μαθητριών προερχόμενων από οικογένειες χαμηλών κοινωνικών στρωμάτων (με οικονομική αδυναμία συμμετοχής σε εκδρομές και άλλες δράσεις) ή/και από οικογένειες προσφύγων ήταν παράγοντες που δυσχέραναν την υλοποίηση των δράσεων σε κάποιες περιπτώσεις.

**Υλικό που παρήχθη ή αξιοποιήθηκε**

Αξιοποιήθηκαν η Αγία Γραφή, κάποιες έρευνες και μελέτες των Επιστημών Ψυχολογίας, Παιδαγωγικής, Κοινωνιολογίας, καθώς και ο Σχολικός Κανονισμός.

Δημιουργήθηκαν “βιντεο-δείγματα” καλών σχέσεων μαθητών/μαθητριών κατά τη διάρκεια του τρέχοντος σχολικού έτους:

https://youtu.be/aQnOMkul\_cs?si=Br95pcc9Df4wacN1

<https://youtu.be/-iZUsLC0jEU?si=bFQ8UXCy4AGgN5_->

Τέλος, αποθηκεύτηκε δελτίο τμήματος ESPAD κατά τη συμμετοχή μαθητών/μαθητριών σε πανελλήνια ψυχοκοινωνική έρευνα (11/4/24).

**Επιμορφώσεις που τυχόν υλοποιήθηκαν στο πλαίσιο της δράσης**

Έγινε διαφήμιση της εξαιρετικής πανελλαδικής διαδικτυακής εσπερίδας για τον κώδικα συμπερίληψης

<https://www.youtube.com/watch?v=yT7VX9eO5Pg>

στο πλαίσιο του συλλόγου διδασκόντων του σχολείου, με αποτέλεσμα αρκετοί από τους διδάσκοντες να την παρακολουθήσουν.

**Προτάσεις για την αξιοποίηση των πρακτικών που αναπτύχθηκαν**

Η διαχρονική βελτίωση σχέσεων μεταξύ μαθητών/μαθητριών ενόψει της ενήλικης ζωής, ο άγραφος κώδικας συμπερίληψης, η κοινωνική ευαισθητοποίηση μαθητών/μαθητριών καθώς και του περιβάλλοντος αυτών θα πρέπει να αποτελέσουν θεσμοθετημένη απαίτηση και δέσμευση των αρχών του τόπου. Μια πρόταση είναι να μελετηθούν τα σχετικά σχέδια δράσης για υιοθέτηση/τροποποίηση/προαγωγή σε επόμενα σχολικά έτη.

**Προτάσεις για αναγκαίες επιμορφώσεις**

Η επιμόρφωση για τα νέα προγράμματα σπουδών και για τη χρήση τεχνολογίας στη διδακτική διαδικασία, για τη διαθεματικότητα, για τη διαχείριση της τάξης, για τις συμπεριληπτικές διδακτικές μεθόδους και την αντιμετώπιση των φαινομένων εκφοβισμού και βίας είναι καλό να ενισχυθεί.

**Προτάσεις για τον συλλογικό προγραμματισμό του επόμενου έτους**

Η προώθηση των προτάσεων επίλυσης καταγεγραμμένων ζητημάτων στους αρμόδιους φορείς, η διενέργεια κεντρικά σχεδιασμένης επιμόρφωσης, η εμπλοκή των γονέων και κηδεμόνων, της εκκλησίας και των φορέων ψυχικής υγείας αποτελούν πυξίδα για τον μελλοντικό προγραμματισμό.